Autor tunnistas "Aktuaalses kaameras", et nii huvitavat ja mahukat teemat 200-leheküljele kokku suruda oli tõeline proovikivi. Pealegi ei alga raamat Eesti Vabariigi loomisega, vaid puudutab ka varasemaid perioode, sealhulgas supelasutuste loomist. Esimene avati juba 1813. aastal Kadriorus.

"Niisugused protsessid, mis on ääretult olulised Eesti kui turismimaa arenemisel, algasid meil 19. sajandi algul," ütles Heli Tooman ja sõnas, et 1922. aastal hakati riigis turismi juba tõsiselt ja majanduslikult mõtlevalt arendama. "Turismiseaduseni, mis on minu andmetel esimene turismiseadus kogu maailmas, läks veidike aega, see ilmus 1938. aastal."